als_Latn dik_Latn sag_Latn
Në stadiumin e Partizanit të Beogradit pritet të jenë rreth 25 mijë tifozë, serbë. Biletat janë shitur me 3 deri në 10 euro. Të pakët do të jenë tifozët shqiptarë në stadium. Ata kanë udhëtuar individualisht drejt kryeqytetit serb dhe jo të organizuar, pasi nuk u lejuan nga Federata Serbe e Futbollit.
Forca të shumta sigurie janë angazhuar për mbarëvajtjen e lojës. Flitet për afro 3 mijë efektivë të policisë dhe reparteve speciale. Trajneri De Biasi u përpoq ta shuante pak anën emocionale të kësaj përballjeje që ka marrë nota të forta nacionaliste kryesisht në rrjetet sociale, kur tha se kombëtarja shqiptare ka ardhur në Beograd vetëm për të luajtur një ndeshje futbolli. Përsa i përket formacionit, De Biasi pritet të hedhë në fushë të njëjtin ekip si në ndeshjen me Danimarkën.
Burimi: Lapsi.al
als_Latn als_Latn est_Latn